《寄鲍府教宏博》
宋代·车若水

漆文虫章孔壁冷，秦烟不烬收余鑛。
人心万古无代谢，六龙当天枢极炯。
赤帝芟蠃能几年，丛葭乱苇书千千。
商盘周敦赝今古，魏殿吴宫凿后先。
汗将九牛牵不上，从容一丝经万象。
百年文献来典误，我欲盟君分石渠。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。